|  |  |
| --- | --- |
| **Názov predmetu** | **Rómska kultúra a reálie** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník**  | piaty |
| **Stupeň vzdelania** | ISCED 1 - variant A |
| **Vyučovací jazyk** | slovenský jazyk |

**Charakteristika predmetu:**

Predmet Rómska kultúra a reálie je voliteľný predmet, ktorý Spojená škola v Chminianskych Jakubovanoch zaradila do Školského vzdelávacieho programu v školskom roku 2015/2016 v rámci voľných disponibilných hodín ako výstup realizovaného projektu „Rómske reálie ako nástroj inklúzie“. Vzdelávacie výstupy uvedeného predmetu konkretizujú očakávané vedomosti a stanovujú optimálnu/ideálnu úroveň ich zvládnutia.

 Vyučovací predmet Rómska kultúra a reálie má svoje špecifiká v tom, že v sebe integruje jednotlivé kľúčové témy, predovšetkým oblasti a problémy sociálneho a kultúrneho charakteru. Využíva pritom znalosti a intelektové schopnosti žiakov, ktoré získali najmä v predmetoch dejepis, geografia, občianska náuka, etická výchova, náboženská výchova, výtvarná výchova a hudobná výchova. Sú východiskom k vzdelávaniu o histórii, etnografii a folkloristike Rómov, o etnických vzťahoch, resp. konfliktoch majority a Rómov ako menšiny na Slovensku a vo svete. Predmet Rómska kultúra a reálie je interdisciplinárny a interkultúrny.

 Predmet Rómska kultúra a reálie má u žiakov rozvinúť poznanie jedinečnosti vlastných dejín a kultúry. Predstavuje tak jeden z významných prostriedkov procesu humanizácie žiakov. Hlavnou funkciou Rómskej kultúry a reálií je kultivovanie historického a kultúrneho povedomia žiakov. Vedie ich k úcte k vlastnému etniku, ale aj úcte k iným národom a etnikám, rovnako tak aj k rešpektovaniu kultúrnych a iných odlišností. Prispieva k rozvíjaniu hodnotovej škály.

 Voliteľný predmet Rómska kultúra a reálie je tematický rozdelený na dve časti.

 Prvá časť je venovaná dejinám Rómov. Žiaci si osvojujú poznatky z histórie Rómov od pravlasti Indii, cez prvé zmienky o Rómoch vo svete a na Slovensku, II. svetovú vojnu, mapujú povojnovú situáciu v ČSSR, rómsku obrodu, krízu rómskej identity až po súčasný život Rómov.

 V druhej časti sa osnovanie predmetu sústreďuje na etnografiu Rómov. Poskytuje prehľad o folkloristike, kultúre a hudbe Rómov v minulosti a dnes v medzinárodnom a regionálnom kontexte. Žiaci sa dozvedia o vývine rómskeho jazyka, dialektoch, kodifikácii a štandardizácii rómskeho jazyka, jazykových publikáciách a osobnostiach rómskej lingvistiky.

**Ciele vyučovacieho predmetu:**

* poznávať históriu a kultúru Rómov, ktorá nepredstavuje uzavretú minulosť, ale je otvorená novému poznaniu,
* získať základné vedomosti z histórie Rómov v kontexte dejín na Slovensku a vo svete,
* získavať základné vedomosti o kultúre Rómov, vedomosti z etnografie a folkloristiky Rómov,
* vnímať jedinečnosť vlastnej histórie a kultúry, ktorá je výsledkom mnohostranného a protirečivého procesu,
* poznávať históriu a kultúru na základe kritickej analýzy historických prameňov,
* hodnotiť informácie z médií vo vzťahu k situácii Rómov na Slovensku,
* získať prehľad o sociálnej situácii Rómov na Slovenku a v iných štátoch Európskej únie predmetov a naopak,
* rozvinúť schopnosť vytvárať dobré medziľudské vzťahy v škole i mimo nej bez prejavov diskriminácie, predsudkov a stereotypov,
* rozvíjať chuť učiť sa, motivovať žiakov ku vzdelávaniu,
* riešiť modelové situácie,
* vyhľadávať historické pramene k predmetu,
* rozvíjať a kultivovať kultúrny dialóg a otvorenú diskusiu ako základný princíp fungovania v demokratickej spoločnosti,
* akceptovať sociálne a kultúrne rozdiely v škole i mimo školy,
* získať otvorený pohľad na svet bez predsudkov i voči iným národnostiam,
* prepájať vedomosti z predmetu rómska kultúra a reálie s vedomosťami všeobecnovzdelávacích predmetov,
* získavať informácie, hľadať odpovede na otázky, porovnávať, triediť, vyhodnocovať, vypracovať a prezentovať ich,
* diskutovať o zaujímavostiach, historických a kultúrnych udalostiach.

**Prehľad výchovných a vzdelávacích stratégií**:

Hlavnou úlohou školy a jej pedagógov je zabezpečiť žiakom získanie určitého množstva poznatkov a vedomostí a súčasne viesť žiakov k uplatňovaniu kľúčových kompetencií, ktoré im majú nielen umožniť osvojiť si základy vzdelania, ale aj vyvolať snahu o získavanie vedomostí a zručností mimo školy.

Vo vyučovacom predmete rómska kultúra a reálie v piatom ročníku využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Sociálne komunikačné kompetencie (spôsobilosti):*

* sprostredkovať informácie vhodným spôsobom (text, hovorené slovo) tak, aby každý každému porozumel
* interpretovať získané fakty, vyvodzovať z nich závery a dôsledky
* orientovať sa, získavať, rozumieť a aplikovať rôzne informácie a posudzovať ich význam

*Kompetencie (spôsobilosti) v oblasti matematického a prírodovedného myslenia:*

* chápať základné prírodné javy v ich vzájomnej súvislosti, vedieť porovnávať a objavovať vzťahy medzi predmetmi a javmi

*Kompetencia (spôsobilosť) v oblasti informačných a komunikačných technológií:*

* ovládať operácie pri práci s počítačom a dokázať zhromaždiť, triediť, posudzovať a využívať informácie, ktoré by mohli prispieť k riešeniu daného problému alebo si osvojiť nové poznatky

*Kompetencia (spôsobilosť) učiť sa učiť sa:*

* dokázať zreprodukovať významné historické udalosti z rómskych reálií a životopisy rómskych osobností z dejín i súčasnosti
* definovať a vedieť vysvetliť základné pojmy z rómskych reálií a kultúry
* hodnotiť vlastný výkon, tešiť sa z vlastných výsledkov, uznávať aj výkon druhých

*Kompetencia (spôsobilosť) riešiť problémy:*

* spolupracovať pri riešení problémov s inými ľuďmi
* dokázať opraviť nesprávne riešenia problému
* dokázať popísať problém, skúšať viaceré možnosti jeho riešenia a dokázať privolať pomoc

*Osobné, sociálne a občianske kompetencie (spôsobilosti):*

* prispievať k vytváraniu ústretových medziľudských vzťahov a predchádzať osobným konfliktom
* zapájať sa do práce kolektívu, rešpektovať úlohy skupiny a efektívne spolupracovať
* dokázať pomenovať a vyjadriť svoje potreby, city a pocity

*Kompetencia (spôsobilosť) vnímať a chápať kultúru a vyjadrovať sa nástrojmi kultúry:*

* uvedomovať si vlastnú kultúrnu, národnú a osobnostnú identitu a pristupovať s toleranciou k identite druhých
* uznávať tradície a hodnoty svojho národa, chápať jeho minulosť i súčasnosť v európskom a svetovom kontexte

**Stratégia vyučovania**

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Názov tematického celku** | **Stratégia vyučovania** |
| **Metódy** | **Formy práce** |
| **Úvod k rómskym reáliám** | VýkladVysvetľovanieRozhovorDiskusiaSamostatná práca s učebnicou a pracovným zošitom | Individuálne vyučovanieFrontálne vyučovanieSkupinové vyučovanie |
| **Pravlasť Rómov - povesti, mýty a fakty** | VýkladVysvetľovanie,RozhovorRolové hryDiskusia,Samostatná práca s učebnicou, s pracovným zošitomDidaktické hryDramatizáciaPantomíma | Individuálne vyučovanieFrontálne vyučovanieSkupinové vyučovanieZážitkové vyučovanieProjektové vyučovanieSamostatná práca žiakovDiferencovaná práca žiakov |
| **Rómska rodina** | VýkladVysvetľovanieRozhovorRolové hryDiskusiaSamostatná práca s učebnicou, s pracovným zošitomDidaktické hryDramatizácia | Individuálne vyučovanieFrontálne vyučovanieSkupinové vyučovanieZážitkové vyučovaniePráca vo dvojiciachIndividuálna práca so žiakom |
| **Tradície Rómov** | VýkladVysvetľovanieRozhovorRolové hryDiskusiaSamostatná práca s učebnicou, s pracovným zošitomBrainstormingDidaktické hryDramatizácia | Individuálne vyučovanieFrontálne vyučovanieSkupinové vyučovanieZážitkové vyučovaniePráca vo dvojiciachIndividuálna práca so žiakom |
| **Rómovia vo svete umenia a kultúry** | VýkladVysvetľovanieRozhovorRolové hryDiskusiaSamostatná práca s učebnicou, s pracovným zošitomDidaktické hryDramatizáciaBrainstormingProjektové metódy | Individuálne vyučovanieFrontálne vyučovanieSkupinové vyučovanieZážitkové vyučovaniePartnerská spolupráca |

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**(internet, knižnica ...) |
| **Úvod k rómskym reáliám** | GODLA, F.: Rómske reálie, 2015 | Magnetická tabuľaTabuľaIKTPCCD prehrávač | Nástenné obrazyZošit Výukové DVDMotivačné obrázky  | http://www.statpedu.sk/sites/default/files/dokumenty/statny-vzdelavaci-program/vp\_romske\_realie\_nizsie\_sekundarne\_vzdelavanie.pdf |
| **Pravlasť Rómov - povesti, mýty a fakty** | CANGÁR, J.: Ľudia z rodiny Rómov, 2003HORVÁTHOVÁ, J.: Kapitoly zo života Rómov, 2002CÍNOVÁ-CÍNA-SUCHOŽOVÁ: Rómsky jazyk a reálie v edukácii, 2014KUMANOVÁ-MANN: Rómovia, 2006 | Magnetická tabuľaTabuľaIKTPCCD prehrávačPexeso | Nástenné obrazyZošit Výukové DVDMotivačné obrázkyDetská knihaOmaľovanky | <http://www.jozefsabol.sk/sabol_romske_realie.html>intranet: rómske omaľovanky  |
| **Rómska rodina** | HLEBOVÁ, B.: Rómska identita v rómskych rozprávkach, 2010MANN, A.: Rómsky dejepis, 2001KUMANOVÁ-MANN: Rómovia, 2006ADAMOVÁ, I.: Antológia rómskych tradícií a remesiel, 2007 | Magnetická tabuľaTabuľaIKTPCCD prehrávačPexeso | Nástenné obrazyZošit Výukové DVDMotivačné obrázkyDetská knihaOmaľovanky | <http://www.jozefsabol.sk/sabol_romske_realie.html>intranet: rómske omaľovanky  |
| **Tradície Rómov** | ADAMOVÁ, I.: Antológia rómskych tradícií a remesiel, 2007HLEBOVÁ, B.: Rómska identita v rómskych rozprávkach, 2010MANN, A.: Rómsky dejepis, 2001CINOVÁ-CÍNA-SUCHOŽOVÁ: Rómsky jazyk a reálie v edukácii, 2014 | Magnetická tabuľaTabuľaIKTPCCD prehrávačPexeso | Nástenné obrazyZošit Výukové DVDMotivačné obrázkyDetská knihaOmaľovanky | <http://www.jozefsabol.sk/sabol_romske_realie.html>intranet: rómske omaľovanky  |
| **Rómovia vo svete umenia a kultúry** | ADAMOVÁ, I.: Antológia rómskych tradícií a remesiel, 2007ADAM, G.: Antológia rómskej hudby, 2007ZEMAN, V.: Antológia rómskych spisovateľov, 2007HLEBOVÁ, B.: Rómska identita v rómskych rozprávkach, 2010 | Magnetická tabuľaTabuľaIKTUčebnicaPCCD prehrávačPexeso | Nástenné obrazyZošit Výukové DVDMotivačné obrázkyDetská knihaOmaľovanky | <http://www.jozefsabol.sk/sabol_romske_realie.html>intranet: rómske omaľovanky  |